paragraph_text: U SAD-u, gdje se počeo prikazivati nešto više od tri mjeseca ranije nego kod nas, Shrek 2 je postao animirani film s najvećom zaradom svih vremena u prvom vikendu prikazivanja i, do 2004., uopće treći film svih vremena po zaradi tijekom prvog vikenda prikazivanja. Do 27. lipnja 2004. zaradio je 390 milijuna dolara u SAD-u i 383 milijuna diljem svijeta. Budući da je budžet za produkciju filma iznosio 75 milijuna dolara, a dodatnih 50 utrošeno je u promociju, Shrek 2 se pokazao izuzetno profitabilnim za produkcijsku kuću DreamWorks.